Muriel pelasi Kolumbian A-maajoukkueessa ensimmäisen kerran kesäkuussa 2012 Ecuadoria vastaan. Hän kuului Kolumbian joukkueeseen Copa Américassa vuosina 2015 ja 2019 mutta sai erittäin vähän peliaikaa. Jälkimmäisessä turnauksessa hän sai polvivamman heti ensimmäisen ottelun alkupuolella. MM-kilpailuissa 2018 hän tuli vaihtopelaajana kentälle kahdessa ottelussa.